61 गेंदों पर 82 रन की तेज पारी खेलकर रॉय आउट हुए, इसके बाद मैदान पर एंट्री होती है एलेक्स हेल्स की। हेल्स ने बेयरेस्टो के साथ मिलकर दूसरे विकेट के लिए 151 रनों की साझेदारी कर टीम को 35वें ओवर में 300 के पार पहुंचा दिया। एशटन एगर की गेंद पर आउट होने से पहले बेयरस्टो 92 गेंदों में 15 चौके और 5 छक्को की मदद से 139 रन ठोक चुके थे। बेयरस्टो के आउट होने के बाद बटलर (11) भी चलते बने। मगर आज कप्तान मोर्गन तेज शुरुआत को पहाड़ जैसे स्कोर में बदलने ही आए थे। 6 छक्के और 3 चौको की मदद से मोर्गन ने सिर्फ 30 गेंदों पर 67 रन बना दिए। आपको बता दें कि इससे पहले भी यह रिकॉर्ड इंग्लैंड के ही नाम था जो उन्होंने 2016 में पाकिस्तान के खिलाफ 3 विकेट पर 444 रन बनाकर हासिल किया था।